
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A  NR. 90
                                                       din 28 noiembrie 2016
 privind însuşirea şi aprobarea documentaţiei de avizare a lucrărilor de intervenţii pentru obiectivul de investiţii: “Modernizarea şi extinderea sistemului de iluminat public în Municipiul Sighişoara“

Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 25.387/17.10.2016, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;


Având în vedere prevederile Legii nr. 273/2006 privind finanţele publice locale, cu modificările şi completările ulterioare, prevederile Legii nr. 98/2016 privind achiziţiile publice, precum şi prevederile H.G. nr. 28/2008 privind aprobarea conţinutului-cadru al documentaţiei tehnico-economice aferente investiţiilor publice, precum şi a structurii şi metodologiei de elaborare a devizului general pentru obiectivele de investiţii şi lucrări de intervenţii;


Având în vedere Procesul - verbal cu nr. 25.385/17.10.2016 al Comisiei Tehnico - Economice, prin care s-a analizat şi s-a avizat favorabil documentaţia de avizare a lucrărilor de intervenţii pentru obiectivul de investiţii: “Modernizarea şi extinderea sistemului de iluminat public în Municipiul Sighişoara“;


Văzând Raportul de specialitate al Serviciului Tehnic, Investiţii - Urmărire Contracte, Monitorizare Servicii de Utilităţi Publice, înregistrat cu nr. 25.388/17.10.2016, prin care se propune însuşirea şi aprobarea documentaţiei de avizare a lucrărilor de intervenţii pentru obiectivul de investiţii : “Modernizarea şi extinderea sistemului de iluminat public în Municipiul Sighişoara“, îndeplinându-se prevederile legale în acest sens;

Având în vedere avizele favorabile ale tuturor comisiilor pe domenii de specialitate;

În baza prevederilor art. 36 alin. (2) lit. „b” şi alin. (4) lit. „d”, art. 45 alin. (2) şi a art. 115 alin. (1) lit. “b” din Legea nr. 215/2001, Legea administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se însuşeşte şi se aprobă documentaţia de avizare a lucrărilor de intervenţii, pentru obiectivul de investiţii: “Modernizarea şi extinderea sistemului de iluminat public în Municipiul Sighişoara“, având valoarea totală a investiției de 20.556.230 lei (inclusiv T.V.A.), din care C+M 17.475.020 lei (inclusiv T.V.A.).

Art. 2. Se aprobă ca din valoarea totală a investiției de 20.556.230 lei (inclusiv T.V.A.), din care C+M 17.475.020 lei (inclusiv T.V.A.), menționată la art. 1 din prezenta, valoarea de 14.248.270 lei (inclusiv T.V.A.), din care C+M 11.973.880 lei (inclusiv T.V.A.), să fie propusă pentru finanţare din fonduri nerambursabile, fonduri guvernamentale şi din bugetul local.


Art. 3. Se aprobă ca din valoarea totală a investiției de 20.556.230 lei (inclusiv T.V.A.),  din care C+M 17.475.020 lei (inclusiv T.V.A.), menționată la art. 1 din prezenta, valoarea de 6.307.960 lei (inclusiv T.V.A.), din care C+M 5.501.140 lei (inclusiv T.V.A.), să fie propusă pentru finanţare prin concesiunea serviciului public de iluminat.


Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Economică, Biroul Buget, Contabilitate, Salarizare, Serviciul Tehnic, Investiţii - Urmărire Contracte, Monitorizare Servicii de Utilităţii Publice din cadrul Municipiului Sighișoara. 


Art. 5. Prin grija Secretarului Municipiului Sighişoara – Anca Bizo, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.

PREŞEDINTE DE ŞEDINŢĂ,

  

        Grabcev Adrian            
                                                                                              Contrasemnează/Avizat pentru legalitate

                   SECRETAR,



                     Bizo Anca
 (Prezenta s-a adoptat cu 13 voturi ”pentru” și 6 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcția Economică; 
  1 ex. Biroul Buget, Contabilitate, Salarizare;

  2 ex. Serviciul Tehnic, Investiții – Urmărire Contracte, Monitorizare Servicii de Utilități Publice.
10 ex.
B.A.

